title: Odluka Vijeća 2008/868/ZVSP od 13. listopada 2008. o sklapanju Sporazuma između Europske unije i Ruske Federacije o sudjelovanju Ruske Federacije u Vojnoj operaciji Europske unije u Republici Čadu i u Srednjoafričkoj Republici (Operacija EUFOR Tchad/RCA)

text:
               18/Sv. 013

               HR

               Službeni list Europske unije

               124

         32008D0868

               L 307/15

               SLUŽBENI LIST EUROPSKE UNIJE

               13.10.2008.

      ODLUKA VIJEĆA 2008/868/ZVSP
   od 13. listopada 2008.
   o sklapanju Sporazuma između Europske unije i Ruske Federacije o sudjelovanju Ruske Federacije u Vojnoj operaciji Europske unije u Republici Čadu i u Srednjoafričkoj Republici (Operacija EUFOR Tchad/RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 15. listopada 2007. donijelo Zajedničku akciju 2007/677/ZVSP o Vojnoj operaciji Europske unije u Republici Čadu i u Srednjoafričkoj Republici (1) (Operacija EUFOR Tchad/RCA).

               (2)

               Člankom 10. stavkom 3. navedene Zajedničke akcije predviđa se da podrobni sporazumi u pogledu sudjelovanja trećih država budu predmet sporazuma, u skladu s člankom 24. Ugovora.

               (3)

               Nakon odobrenja Vijeća od 13. rujna 2004., Predsjedništvo je, uz pomoć glavnog tajnika Vijeća Europske unije/visokog predstavnika za zajedničku vanjsku i sigurnosnu politiku, završilo pregovore oko Sporazuma između Europske unije i Ruske Federacija o sudjelovanju Ruske Federacija u Operaciji EUFOR Tchad/RCA (dalje u tekstu „Sporazum”).

               (4)

               Sporazum bi trebalo odobriti u ime Europske unije,

         ODLUČILO JE:
   Članak 1.
   Sporazum između Europske unije i Ruske Federacije o sudjelovanju Ruske Federacije u Vojnoj operaciji Europske unije u Republici Čadu i u Srednjoafričkoj Republici (Operacija EUFOR Tchad/RCA) odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Ovlašćuje se predsjednik Vijeća imenovati osobu(-e) opunomoćenu(-e) za potpisivanje Sporazuma da bi on obvezivao Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 13. listopada 2008.

            Za Vijeće

            Predsjednik

         B. KOUCHNER

      (1)  SL L 279, 23.10.2007., str. 21.


title: Odluka Europskog parlamenta (EU) 2016/1522 od 28. travnja 2016. o razrješnici za izvršenje proračuna Europske agencije za sigurnost hrane za financijsku godinu 2014.

text:
               14.9.2016

               HR

               Službeni list Europske unije

               L 246/252

         ODLUKA EUROPSKOG PARLAMENTA (EU) 2016/1522
   od 28. travnja 2016.
   o razrješnici za izvršenje proračuna Europske agencije za sigurnost hrane za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za sigurnost hrane za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za sigurnost hrane za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0074/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (4), a posebno njezin članak 44.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0086/2016),

               1.

               daje razrješnicu izvršnom direktoru Europske agencije za sigurnost hrane za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za sigurnost hrane, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 160.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 31, 1.2.2002., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2009/896/EZ: Odluka Vijeća od 30. studenoga 2009. o sklapanju Sporazuma između Europske zajednice i Antigve i Barbude o ukidanju viza za kratkotrajni boravak

text:
               19/Sv. 005

               HR

               Službeni list Europske unije

               227

         32009D0896

               L 321/38

               SLUŽBENI LIST EUROPSKE UNIJE

               30.11.2009.

      ODLUKA VIJEĆA

   od 30. studenoga 2009.
   o sklapanju Sporazuma između Europske zajednice i Antigve i Barbude o ukidanju viza za kratkotrajni boravak
   (2009/896/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegovu točku 2. podtočku (b) alineju (i) članka 62. u vezi s prvom rečenicom prvog podstavka članka 300. stavka 2. i prvog podstavka članka 300. stavka 3.,
   uzimajući u obzir prijedlog Komisije,
   uzimajući u obzir Mišljenje Europskog parlamenta (1),
   budući da:

               (1)

               Komisija je u ime Europske zajednice pregovarala Sporazum s Antigvom i Barbudom o ukidanju viza za kratkotrajni boravak (dalje u tekstu „Sporazum“).

               (2)

               Sporazum je u ime Zajednice potpisan 28. svibnja 2009. i privremeno se primjenjuje od tog datuma, podložno njegovom sklapanju na kasniji datum, u skladu s Odlukom Vijeća 2009/478/EZ (2).

               (3)

               Sporazum bi trebalo odobriti.

               (4)

               Sporazumom se osniva Zajednički odbor za upravljanje Sporazumom, koji bi trebao usvojiti svoj poslovnik. Potrebno je predvidjeti pojednostavljeni postupak za utvrđivanje stajališta Zajednice o usvajanju tog poslovnika.

               (5)

               U skladu s člancima 1. i 2. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice i ne dovodeći u pitanje članak 4. navedenog Protokola, te države članice ne sudjeluju u donošenju ove Odluke, nisu njome vezane niti se ona na njih primjenjuje,

         ODLUČILO JE:
   Članak 1.
   Sporazum između Europske zajednice i Antigve i Barbude o ukidanju viza za kratkotrajni boravak (3) odobrava se u ime Zajednice.
   Članak 2.
   Predsjednik Vijeća dostavlja obavijest predviđenu člankom 8. stavkom 1. Sporazuma (4).
   Članak 3.
   Komisija, kojoj pomažu stručnjaci iz država članica, zastupa Zajednicu u Zajedničkom odboru stručnjaka osnovanom člankom 6. Sporazuma.
   Članak 4.
   Stajalište Zajednice u Zajedničkom odboru stručnjaka u pogledu usvajanja poslovnika, kako se zahtijeva člankom 6. stavkom 4. Sporazuma, zauzima Komisija nakon savjetovanja s posebnim odborom koji imenuje Vijeće.
   Članak 5.
   Ova se odluka objavljuje u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednik

         B. ASK

      (1)  Mišljenje od 20. listopada 2009. (još nije objavljeno u Službenom listu).

      (2)  SL L 169, 30.6.2009. str. 1.

      (3)  Za tekst Sporazuma vidi SL L 169, 30.6.2009., str. 3.

      (4)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Europskog parlamenta (EU) 2015/1695 od 29. travnja 2015. o razrješnici za izvršenje proračuna Zajedničkog poduzeća „Clean Sky” za financijsku godinu 2013.

text:
               30.9.2015

               HR

               Službeni list Europske unije

               L 255/371

      ODLUKA EUROPSKOG PARLAMENTA (EU) 2015/1695
      od 29. travnja 2015.
      o razrješnici za izvršenje proračuna Zajedničkog poduzeća „Clean Sky” za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Zajedničkog poduzeća „Clean Sky” za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća „Clean Sky” za financijsku godinu 2013. zajedno s odgovorima Zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Zajedničko poduzeće za izvršenje proračuna za financijsku godinu 2013. (05306/2015 – C8-0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (4), a posebno njezin članak 209.,

                  —

                  uzimajući u obzir Uredbu Vijeća (EZ) br. 71/2008 od 20. prosinca 2007. o osnivanju zajedničkog poduzeća „Clean Sky” (5),

                  —

                  uzimajući u obzir Uredbu Vijeća (EU) br. 558/2014 od 6. svibnja 2014. o osnivanju Zajedničkog poduzeća „Clean Sky 2” (6), a posebno njezin članak 1. stavak 2. i članak 12.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0107/2015),

         1.

            daje razrješnicu izvršnom direktoru Zajedničkog poduzeća „Clean Sky 2” za izvršenje proračuna Zajedničkog poduzeća za financijsku godinu 2013.

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća „Clean Sky 2”, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 17.

         (2)  SL C 452, 16.12.2014., str. 18.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 30, 4.2.2008., str. 1.

         (6)  SL L 169, 7.6.2014., str. 77.

         (7)  SL L 357, 31.12.2002., str. 72.

         (8)  SL L 38, 7.2.2014., str. 2.


title: 95/145/EZ, EZUČ: Odluka Vijeća i Komisije od 10. travnja 1995. o sklapanju Sporazuma između Europskih zajednica i Vlade Sjedinjenih Američkih Država u vezi s primjenom njihovih propisa o tržišnom natjecanju

text:
               08/Sv. 005

               HR

               Službeni list Europske unije

               3

         31995D0145

               L 095/45

               SLUŽBENI LIST EUROPSKE UNIJE

               10.04.1995.

      ODLUKA VIJEĆA I KOMISIJE

   od 10. travnja 1995.
   o sklapanju Sporazuma između Europskih zajednica i Vlade Sjedinjenih Američkih Država u vezi s primjenom njihovih propisa o tržišnom natjecanju
   (95/145/EZ, EZUČ)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegove članke 87. i 235., u vezi s prvim podstavkom stavka 3. njegovog članka 228.,
   uzimajući u obzir Ugovor o osnivanju Europske zajednice za ugljen i čelik, a posebno njegove članke 65. i 66.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je potrebno pozvati se na članak 235. Ugovora o osnivanju Europske zajednice zbog uključivanja u tekst Sporazuma spajanja i preuzimanja obuhvaćena Uredbom Vijeća (EEZ) br. 4064/89 od 21. prosinca 1989. o kontroli koncentracija među poduzetnicima (2), koja se u bitnome temelji na članku 235.;
   budući da je, s obzirom na sve izraženiju međunarodnu dimenziju problema u vezi s tržišnim natjecanjem, potrebno ojačati međunarodnu suradnju u tom području;
   budući da je, u tu svrhu, Komisija zaključila Sporazum s Vladom Sjedinjenih Američkih Država o primjeni pravila o tržišnom natjecanju Europskih zajednica i Sjedinjenih Američkih Država;
   budući da je potrebno odobriti navedeni Sporazum, kao i razmjenu pisama tumačenja;
   ODLUČILI SU:
   Članak 1.
   Ovime se u ime Europske zajednice i Europske zajednice za ugljen i čelik odobrava Sporazum između Europskih zajednica i Vlade Sjedinjenih Američkih Država u vezi s primjenom njihovih propisa o tržišnom natjecanju, kao i razmjena pisama tumačenja.
   Ovoj Odluci priloženi su tekst Sporazuma te razmjena pisama tumačenja sastavljeni na engleskom jeziku.
   Članak 2.
   Sporazum se primjenjuje s učinkom od 23. rujna 1991.
   Članak 3.
   Ovime se ovlašćuje Predsjednik Vijeća da odredi osobu/osobe koje će u ime Europske zajednice biti ovlaštene obavijestiti Vladu Sjedinjenih Američkih Država o odobrenju Sporazuma i potpisati razmjenu pisama tumačenja.
   Komisija određuje osobu/osobe koje će biti ovlaštene u ime Europske zajednice za ugljen i čelik obavijestiti Vladu Sjedinjenih Američkih Država o odobrenju Sporazuma i potpisati razmjenu pisama tumačenja.

      Sastavljeno u Luxembourgu 10. travnja 1995.

            Za Vijeće

            Predsjednik

         J. PUECH

            Za Komisiju

            Predsjednik

         J. SANTER

      (1)  Mišljenje od 20. siječnja 1995. (SL C 43, 20.2.1995.) i 17. ožujka 1995. (SL C 89, 10.4.1995.).

      (2)  SL L 395, 30.12.1989., str. 1. (ispravljena verzija: SL L 257, 21.9.1990., str. 13.).


title: 95/414/EZ: Odluka Vijeća od 17. srpnja 1995. o sklapanju, od strane Europske zajednice, Privremenog sporazuma o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Ruske Federacije, s druge strane

text:
               11/Sv. 036

               HR

               Službeni list Europske unije

               80

         31995D0414

               L 247/1

               SLUŽBENI LIST EUROPSKE UNIJE

               17.07.1995.

      ODLUKA VIJEĆA

   od 17. srpnja 1995.
   o sklapanju, od strane Europske zajednice, Privremenog sporazuma o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Ruske Federacije, s druge strane
   (95/414/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 2. prvom rečenicom,
   uzimajući u obzir prijedlog Komisije,
   budući da, dok ne stupi na snagu Ugovor o partnerstvu i suradnji između Europskih zajednica i njihovih država članica, s jedne strane, i Ruske Federacije, s druge strane, koji je potpisan u Krfu, 24. lipnja 1994., potrebno je odobriti, u ime Europske zajednice, Privremeni sporazum o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Ruske Federacije, s druge strane, koji je parafiran 29. prosinca 1994.,
   ODLUČILO JE:
   Članak 1.
   Ovime se odobrava, u ime Europske zajednice, Privremeni sporazum o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Ruske Federacije, s druge strane, zajedno s dvama protokolima i dvjema deklaracijama koji se na njega odnose.
   Tekst Privremenog sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobe ovlaštene za potpisivanje Privremenog sporazuma (1).
   Članak 3.
   Predsjednik Vijeća u ime Europske zajednice daje obavijest predviđenu člankom 36. Privremenog sporazuma.

      Sastavljeno u Bruxellesu 17. srpnja 1995.

            Za Vijeće

            Predsjednik

         J. SOLANA

      (1)  Glavno tajništvo Vijeća objavit će dan stupanja na snagu Sporazuma u Službenom listu Europskih zajednica.


title: 2012/434/EU: Odluka Vijeća od 24. srpnja 2012. o sklapanju Sporazuma u obliku razmjene pisama između Europske unije i Vlade Ruske Federacije u vezi s očuvanjem obveza u trgovini uslugama sadržanih u trenutačno važećem Sporazumu o partnerstvu i suradnji između EU-a i Rusije

text:
               11/Sv. 118

               HR

               Službeni list Europske unije

               241

         32012D0434

               L 200/1

               SLUŽBENI LIST EUROPSKE UNIJE

         ODLUKA VIJEĆA
   od 24. srpnja 2012.
   o sklapanju Sporazuma u obliku razmjene pisama između Europske unije i Vlade Ruske Federacije u vezi s očuvanjem obveza u trgovini uslugama sadržanih u trenutačno važećem Sporazumu o partnerstvu i suradnji između EU-a i Rusije
   (2012/434/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. te članak 207. stavak 4. prvi podstavak, u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2012/107/EU (1), Sporazum u obliku razmjene pisama između Europske unije i Vlade Ruske Federacije u vezi s očuvanjem obveza u trgovini uslugama sadržanih u trenutačno važećem Sporazumu o partnerstvu i suradnji između EU-a i Rusije („Sporazum”) potpisan je 16. prosinca 2011., podložno njegovom sklapanju.

               (2)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazuma u obliku razmjene pisama između Europske unije i Vlade Ruske Federacije u vezi s očuvanjem obveza u trgovini uslugama sadržanih u trenutačno važećem Sporazumu o partnerstvu i suradnji između EU-a i Rusije odobrava se u ime Unije (2).
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za davanje, u ime Unije, obavijesti predviđene Sporazumom, čime se izjavljuje suglasnost Europske unije da je Sporazum obvezuje (3).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 24. srpnja 2012.

            Za Vijeće

            Predsjednik

         A. D. MAVROYIANNIS

      (1)  SL L 57, 29.2.2012., str. 43.

      (2)  Sporazum je objavljen u SL L 57, 29.2.2012., str. 44. zajedno s Odlukom o potpisivanju.

      (3)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.